Андрѣй Патрус-Карпатскый

**Андрѣй Патрус**, ( *Андрі́й Миха́йлович Па́трус-Карпа́тський*, , Теребля, Мадярске кральовство&nbsp;– , Киев, УССР)&nbsp;— подкарпатскый поет, прозаик, новинарь, перекладатель. Его живот и творчость перешли зложенов и противоречивов дорогов через часто змѣнюючы ся политичны условия, в котрых жив и творив.

## Биография
### Походжѣня и штудии
Андрѣй Патрус походив з худобной родины дровосѣка, што дефинитивно вызначило его лѣвицьову ориентацию. Стихы и повѣданя зачав печатати од року 1934 в русофилскых выданях „*Нашъ Путь*“, „*Наши стремленія*“, „*Русскій Народный Голосъ*“, „*Карпаторусское Слово*“, а в перекладѣ и в чешскых выданях. Первов его публикациов быв верш „*Мой кличъ*“ (газета „*Нашъ Путь*“, 1934). Быв тогды гимназистом Хустской русской гимназии, до котрой наступив в року 1928 по закончѣню народной школы в родиску. А уже в року 1935 Андрѣй Патрус быв выказаный зоз Хустской гимназии за членство в тайной комсомолской групѣ. Гимназиалны штудии докончив екстерно на Мукачовской русской гимназии (1935–1937). На двадцятом року живота поет выдав свою перву, русскоязычну зберьку „*Плетью по совѣсти*“ (Ужгород, „*Школьная помощь*“, 1937), в котрой переважали социално-политичны мотивы. 

### Перед свѣтовов войнов
В Мукачовѣ аматерскый театер инсценовав его гру „*Сватання*“. На додаток, того ж року 1937 став ся членом КПЧ и заступив на пост литературного редактора партийного журнала „*Голос молоді*“, выдаваного в Ужгородѣ. В новембрѣ 1938, коли подля Вѣденьской арбитражи Ужгород быв одданый Мадярам, Андрѣй Патрус зачатком року1939 прияв роботу в редакции хустской новинкы „*Русскій народный голосъ*“, што была органом русофилской Централной Русской Народной Рады. Але уже в фебруарѣ 1939 перейшов на пост литературного редактора украинской националистичной новинкы „*Нова Свобода*“ в Хустѣ, де працовав до 16.&nbsp;марца 1939. Его поезии и статьи того периода цѣлком одповѣдали характеру новинкы. Украинскы националисты таку остру перемѣну поглядох коментовали як свою побѣду над русофилсков групов, але сам поет по часѣ твердив, же служив там як информатор про комунистичну партию, а тото потверджують ай архивны документы, опубликованы в сучасности. 

### До СССР
По падѣ Карпатской Украины вернув ся до Тереблѣ и до мая 1939 быв под домашным арештом и выслухами в мадярской жандармерии. 29.&nbsp;септембра 1939, скоро по установлѣню в Карпатах совѣтско-мадярской границѣ нелегално з двома товаришами утѣк до СССР, де были арештованы и умѣщены в тюрмѣ Камянця Подольского. За Патруса але поручили ся авторитетны в СССР дѣятелѣ КПЧ, и быв пущеный на слободу зо статусом политичного емигранта. Достав роботу новинаря в мѣстной новинцѣ. По зачатку нѣмецко-совѣтской войны перебывав в Червеной армадѣ до новембра 1941, а пак быв посланый до Бузулука, де ся формовав Первый чехословацкый окремый баталион. Ту зостав придѣленый за товмача чехословацкой военской мисии, котра квартельовала в недалеком Куйбышевѣ (Самарѣ), де окрем иншого брав участь в радиовысыланях, утримовав контакты з чехословацков екзиловов владов в Лондонѣ, писав статьи про карпаторуску пресу в Америцѣ, в року 1943 выдав зберьку поезий „*Батьківщина кличе до бою*“. Прислужив ся ку тому, же тысячи Русинох были выслободжены з ГУЛАГу и поповнили чехословацкый корпус. При миссии быв до октобра 1943, пак быв посланый назад до Бузулука и яко заступник велителя Другой парашутно-десантной бригады Чехословацкого армадного корпуса перейшов бойову дорогу до конця войны. 

### По войнѣ
По войнѣ вернув ся дому и тогды ся дознав, же быв ещи в року 1943 выказаный зоз КПЧ за „контакты з Цибере, емиграчны тенденции, одход од линии партии и аморалне справованя“. Быв приятый за члена ВКП(б), сполку писательох Украины, членом редакции ведучой областной новинкы „*Закарпатська Правда*“, став на челѣ областной писательской организации. Выграв конкурз на найлѣпше поетичне писмо-оду Сталину и достав солидну грошову награду. Але нечекано в октобрѣ 1947 быв арештованый НКВД, котре выявило, же быв он „приживник фашистох и англицкый шпион“. В основѣ, кавза Патруса была лем одголоском первого великого политичного процеса в Чехословакии по комунистичном переворотѣ, в котром главный обвиненый быв генерал Гелиодор Пика, началник Патруса по военской мисии в СССР. Пика быв завѣшеный, а Патрус достав 25&nbsp;рокы ГУЛАГа. Лем в року 1956 поет и писатель быв регабилитованый и годен быв ся вернути дому. Жив в селѣ Минай коло Ужгорода, сполупрацовав в мѣстных новинках и вельох украинскых периодиках. Активно выдавав новы книгы. Послѣдны рокы бывав в Киевѣ, там и умер и покоить ся.

## Дѣдузнина
На днешный день в Минаѣ майдовга улиця села е названа на честь Патруса-Карпатского. Так само улиця Патруса-Карпатского е в селѣ Теребля.

## З ранней творбы
* 
* 
*  
* 

## Выбор з выдань зрѣлой добы
* *Що в серці найсвятіше: лірика, легенди, поема* / А.&nbsp;Патрус-Карпатський. – К.: Рад. письм., 1958. – 240&nbsp;с.
* *Іду життям!: лірика* / А.&nbsp;М.&nbsp;Патрус-Карпатський; ред. В.&nbsp;Панченко ; худ. О.&nbsp;П.&nbsp;Терновська. – Ужгород: Закарпат. обл. вид-во, 1960. – 112&nbsp;с.
* *Бескиде, відрадо моя: поезії* / А.&nbsp;М.&nbsp;Патрус-Карпатський; ред. Ю.&nbsp;П.&nbsp;Петренко. – К.: Рад. письм., 1961. – 128&nbsp;с.
* *Колиска орлина: вірші та поеми* / А.&nbsp;М.&nbsp;Патрус-Карпатський; ред. Л.&nbsp;С.&nbsp;Малахова; худ. Г.&nbsp;Р.&nbsp;Кохан. – К.: Держ. вид-во худож. л-ри, 1963. – 158&nbsp;с.
* *Малиново квітнуть малини: поезії* / А.&nbsp;М.&nbsp;Патрус-Карпатський; ред. Г.&nbsp;П.&nbsp;Коваль. – К.: Рад. письм., 1966. – 88&nbsp;с.
* *Терези часу: поезії* / А.&nbsp;М.&nbsp;Патрус-Карпатський. – Ужгород: Карпати, 1967. – 88&nbsp;с.
* *Співучі смереки: поезії* / А.&nbsp;М.&nbsp;Патрус-Карпатський; упоряд. та передм. М.&nbsp;І.&nbsp;Дубина; ред. Т.&nbsp;В.&nbsp;Карбовнича; худ. А.&nbsp;М.&nbsp;Пугачевський. – К.: Дніпро, 1987. – 198&nbsp;с.: портр.
* *Голуба далечінь: поезії* / А.&nbsp;М.&nbsp;Патрус-Карпатський; упоряд., передм. О.&nbsp;Д.&nbsp;Довганич. – Ужгород: ВАТ "Видавництво "Закарпаття", 2008. – 440&nbsp;с. : портр. – (Письменство Закарпаття).

## Жерела и одказы
* 
* 
* Довганич О. Д.: Патрус-Карпатський Андрій Михайлович //  
* 
* 
* 

## Референции

Катеґорія:Украинскы поеты
Катеґорія:Русскоязычны поеты